ai4bharat/Pralekha huggingface dataset:
وزارتِ تعلیم
’بھارت پڑھے آن لائن‘ مہم کے سلسلہ میں صرف تین دن میں 3700 سے زیادہ تجویزیں موصول ہوئی ہیں
ایچ آر ڈی کے مرکزی وزیر جناب رمیش پوکھریال نشنک نے بھارت میں آن لائن تعلیم کے نظام کو بہتر بنانے کے لئے لوگوں سے خیالات طلب کرنے کی خاطر 10 اپریل 2020 کو ایک ہفتہ طویل ’بھارت پڑھے آن لائن‘ مہم کی شروعات کی تھی
#بھارت پڑھے آن لائن کا استعمال کرکے اور بھارت پڑھے آن لائن.ایم ایچ آر ڈی @جی میل ڈاٹ کوم پر ایم ایچ آر ڈی@ڈاکٹر نشنک کو نوٹی فائی کرکے 16 اپریل 2020 تک اپنے خیالات پیش کئے جاسکتے ہیں
نئی دہلی،13,- اپریل 2020/انسانی وسائل کی ترقی کے مرکزی وزیر جناب رمیش پوکھریال نشنک نے بھارت میں آن لائن تعلیمی نظام کو بہتر بنانے کی خاطربڑے پیمانے پر لوگوں کے خیالات معلوم کرنے کے لئے ایک ہفتہ طویل ’بھارت پڑھے آن لائن مہم کی نئی دہلی میں 10 اپریل 2020 کو شروعات کی تھی۔ یہ مہم سوشل میڈیا استعمال کرنے والوں میں بڑی مقبولیت حاصل کررہی ہے اور ایچ آرڈی وزارت کو ٹوئیٹر اور ای میل کے ذریعہ صرف تین دنوں میں ’بھارت پڑھے آن لائن‘ مہم کے بارے میں 3700 سے زیادہ تجویزیں موصول ہوئی ہیں۔ لوگ اس اقدام کی تعریف کررہے ہیں اور آن لائن تعلیمی نظام کو فروغ دینے کے لئے وزارت کا شکریہ بھی ادا کررہے ہیں۔متعلقہ مہم کا یہ موضوع سوشل میڈیا میں بڑے پیمانے پر گردش کررہا ہے اور یہاں تک آج یہ ٹوئیٹر کے دس اعلی موضوعات میں شامل ہوگیاہے۔
’بھارت پڑھے آن لائن مہم ‘ ایک ہفتہ طویل مہم ہے جس کا مقصد بھارت میں آن لائن تعلیمی نظام کو بہتر بنانے کے لئے لوگوں کےبڑے پر خیالات معلوم کرنا ہے۔ اس مہم کا مقصد یہ ہے کہ بھارت کے تمام بہترین دماغوں کو مدعو کیا جائے کہ وہ آن لائن تعلیم کی دشواریوں پر قابو پانے کے لئے ا یچ آر ڈی وزارت کو براہ راست اپنی تجویزیں /مسئلے کا حل روانہ کریں۔ یہ کام اس وقت موجود ڈیجیٹل تعلیم کے پلیٹ فارموں کا استعمال کرتے ہوئے کیاجاسکتا ہے۔ اپنے خیالات 16 اپریل 2020 تکbharatpadheonline.mhrd[at]gmail[dot]com اس پر اور بھارت پڑھے آن لائن کا استعمال کرتے ہوئے#BharatPadheOnline ٹوئیٹر پر بھیجے جاسکتے ہیں۔ٹوئیٹر کا استعمال کرتے ہوئے اپنے خیالات @HRDMinistry اور@DrRPNishank کو بھی نوٹی فائی کئے جانے چاہئیں تاکہ وہ وزارت تک پہنچ سکیں۔
م ن۔ ج۔ ج
Uno-1692
(Visitor Counter : 89
ریلوے کی وزارت
ہندوستانی ریلوے نے جولائی 22 میں 122.14 میٹرک ٹن مال کی ڈھلائی کی، جو جولائی کے مہینہ میں اب تک کا بہترین ریکارڈ ہے
جولائی کے مہینے میں اضافی مال کی ڈھلائی 9.3 ایم ٹی رہی یعنی 2021 میں حاصل کیے گئے جولائی کے پچھلے بہترین اعداد و شمار کے مقابلے میں 8.25 فیصدکا اضافہ ہے
اس طرح ہندوستانی ریلوے نے مسلسل 23 ماہ تک بہترین مال کی ڈھلائی کی
ہندوستانی ریلوے نے جولائی 22 میں 122.14 میٹرک ٹن مال کی ڈھلائی کی، جو جولائی کے مہینہ میں اب تک کا بہترین ریکارڈ ہے۔جولائی کے مہینے میں اضافی مال کی ڈھلائی 9.3 ایم ٹی رہی یعنی 2021 میں حاصل کیے گئے جولائی کے پچھلے بہترین اعداد و شمار کے مقابلے میں 8.25 فیصدکا اضافہ ہے۔اس طرح ہندوستانی ریلوے نے مسلسل 23 ماہ تک بہترین مال کی ڈھلائی کی ۔
ہندوستانی ریلوے نے کوئلے میں 11.54 میٹرک ٹن کی اضافی ڈھلائی کا کارکنامہ حاصل کیا ، اس کے بعد باقی دیگر سامان میں 1.22 میٹرک ٹن سیمنٹ اور کلنکر کے علاوہ کنٹینرس میں 0.56 میٹرک ٹن اور پی او ایل میں 0.47 میٹرک ٹن کی اضافی لوڈنگ حاصل کی ۔
مالی سال 2022-23 میں آٹوموبائل کی لوڈنگ میں اضافہ باربرداری کے کاروبار کی ایک اور کامیابی ہے اور مالی سال 2022 میں جولائی تک1698 ٹریک لوڈ کئے گئے جبکہ اس کے مقابلے پچھلے سال کی اسی مدت کے دوران 994 ریکس لوڈ کئے گئے تھے۔ یعنی پچھلے سا ل کے مقابلے میں 2022-23 میں لوڈنگ میں 71 فیصد کا اضافہ درج کیا گیا ۔
یکم اپریل 2022 سے 31جولائی 2022 تک مجموعی فریٹ لوڈنگ 501.53 میٹرک ٹن رہی جبکہ اس کے برعکس 2021-22 میں یہ فریٹ لوڈنگ 452.13 میٹرک ٹن حاصل کی گئی تھی ۔اس طرح اس میں 49.40 میٹرک ٹن کی اضافی لوڈنگ ہوئی اورپچھلے سال اسی مدت میں 10.92 فیصد کا اضافہ ہوا تھا۔
فریٹ نیٹ ٹن کلو میٹر میں اضافہ درج کیا گیا ہے ، یہ جولائی 2021 میں 63.0 بلین تھا جوبڑھ کر جولائی 2022 میں 75 بلین ہوگیا۔ اس طرح اس میں 18.38 فیصد کااضافہ درج کیا گیا۔ پہلے چارمہینوں میں مجموعی طور پر نیٹ ٹن کلو میٹر میں 19.46 فیصد کا اضافہ ہوا۔
ہندوستانی ریلوے کی لگاتار کوششوں کی وجہ سے بجلی اورکوئلے کی وزارت کے قریبی تال میل سے بجلی گھروں کے لئے کوئلے کی سپلائی بڑھائی گئی ہے ، جو کہ جولائی کے مہینہ میں بار برداری کی کاکردگی کی ایک اہم خصوصیت ہے ۔ بجلی گھروں کے لئےگھریلو اور درآمد شدہ دونوں طرح سے کوئلے کی لوڈنگ میں جولائی کے مہینہ میں 13.2 میٹرک ٹن تک کا اضافہ ہوا اور 47.98 میٹرک ٹن کوئلہ بجلی گھروں کو پہنچایا جارہا ہے جبکہ اسکے برعکس پچھلے سال 37.74 میٹرن ٹن کوئلے بجلی گھروں کو پہنچایا گیا۔ اس طرح اس میں 38 فیصد کااضافہ درج کیا گیا۔ مجموعی طور پر سال کے پہلے چار مہینوں میں ہندوستانی ریلوے نے بجلی گھروں کو 47.95 میٹرک ٹن سے زیادہ فاضل کوئلہ لوڈ کیا جبکہ پچھلے سال اسی مدت کے دوران کوئلہ کم لوڈ کیا گیا تھا ۔
اشیاء کے اعتبار سے اضافہ کی تعداد ظاہر کرتی ہے کہ ہندوستان ریلوے نے حسب ذیل اضافی شرحوں کے ساتھ تقریبا تمام اشیا میں متاثر کن اضافہ حاصل کیا ہے :
|
|
اشیا
|
|
فرق 
|
|
فرق فیصد میں
|
|
کوئلہ
|
|
11.54
|
|
23.45
|
|
سمیٹنٹ اورکلنکر
|
|
0.56
|
|
5.10
|
|
پی او ایل
|
|
0.47
|
|
12.90
|
|
کنٹینر
|
|
0.56
|
|
9.30
|
|
باقی دیگر سامان
|
|
1.22
|
|
13.25
زراعت اور کاشتکاروں کی فلاح و بہبود کی وزارت
مرکزی وزیر زراعت نے ویڈیو کانفرنسنگ کے ذریعہ بہار زرعی یونیورسٹی کے قومی سمینار کا افتتاح کیا
مودی حکومت کے 8 سال کے دوران زراعت کے شعبے میں بے مثال کام کیا گیا: جناب نریندر سنگھ تومر
زراعت کو پائیدار بناتے ہوئے موجودہ چیلنجوں کو ترجیح دی جا رہی ہے: جناب تومر
زراعت اور کسانوں کی بہبود کے مرکزی وزیر جناب نریندر سنگھ تومر نے آج بہار زرعی یونیورسٹی، صبور میں قومی سمینار کا افتتاح کیا۔ سمینار سے خطاب کرتے ہوئے جناب تومر نے کہا کہ وزیر اعظم جناب نریندر مودی کی قیادت میں حکومت مختلف اسکیموں اور پروگراموں کے ذریعہ زراعت کے فروغ پر کام کر رہی ہے، جن کا اثر زراعت کے شعبے پر پڑ رہا ہے، ساتھ ہی کسانوں کی آمدنی میں اضافہ ہو رہا ہے۔ گزشتہ 8 سالوں کے دوران ملک میں زرعی شعبے میں بے مثال کام کیا گیا ہے۔ زراعت کو پائیدار بناتے ہوئے موجودہ چیلنجوں کاترجیحی بنیادوں پر ازالہ کیا جا رہا ہے۔
ویڈیو کانفرنس کے ذریعہ "پائیدار زراعت کے لئے غذائی اجزاء کے انتظام کی حکمت عملیوں میں حالیہ ترقی: ہندوستانی سیاق و سباق" کے موضوع پر سمینار سے خطاب کرتے ہوئے، مہمان خصوصی جناب تومر نے کہا کہ مرکزی حکومت نے کسانوں کو آمدنی میں مدد فراہم کرنے میں کوئی کسر نہیں چھوڑی ہے۔ پردھان منتری کسان سمان ندھی کے تحت اب تک 11.5 کروڑ کسانوں کے بینک کھاتوں میں 2 لاکھ کروڑ روپے سے زیادہ جمع ہو چکے ہیں۔ یہ مودی حکومت کا دنیا کا سب سے بڑا پروگرام ہے۔ ایک لاکھ کروڑ روپے کے ا زرعی انفراسٹرکچر فنڈسمیت 1.5 لاکھ کروڑ روپے سے زیادہ کی خصوصی پیکج سے زرعی شعبے میں سہولیات دستیاب کرائی جا رہی ہیں۔ حکومت کی کسان دوست پالیسیوں اور کسانوں اور سائنس دانوں کی محنت کے نتیجے میں، ہندوستان آج زرعی پیداوار کے لحاظ سے ایک خوشحال ملک ہے اور ہندوستان نے دوسرے ممالک کو برے وقت میں بھی اناج فراہم کیا ہے۔ آج ہندوستان اکثر و بیشتر زرعی پیداوار کے لحاظ سے دنیا میں پہلے یا دوسرے نمبر پر ہے، جب کہ 3.75 لاکھ کروڑ روپے کی زرعی پیداوار برآمد کی گئی، جو کہ ایک ریکارڈ ہے۔
جناب تومر نے کہا کہ آج زراعت میں ٹیکنالوجی کا زیادہ سے زیادہ استعمال کرنے، کسانوں کو منافع بخش فصلوں کی طرف راغب کرنے، کھیتی کی لاگت کو کم کرنے، کسانوں کو ان کی پیداوار کی بہترین قیمت فراہم کرنے، کھادوں پر انحصار کم کرنے، مٹی کی صحت کی طرف ترغیب دینے کے لیے آبپاشی میں بجلی اور پانی کی بچت اور پیداواری صلاحیت کو بڑھانے کے مقصد سے کام کرنے کی ضرورت ہے۔ حکومت ہند اس سلسلے میں ریاستی حکومتوں کے ساتھ مل کر کام کر رہی ہے۔ انڈین کونسل آف ایگریکلچرل ریسرچ بھی زرعی یونیورسٹیوں اور دیگر اداروں کے ساتھ مل کر تیز رفتاری سے کام کر رہی ہے۔ جناب تومر نے کہا کہ بہار ایک کاشتکاری والی ریاست ہے، جہاں تقریباً 70 فیصد آبادی زراعت سے وابستہ ہے۔ بہار زرعی پیداوار کے نقطہ نظر سے بھی بہترین ہے، جب کہ یہاں فصلوں کی کئی اقسام تیار کی گئی ہیں، جس کی وجہ سے ریاست کو نہ صرف اچھا منافع مل رہا ہے، بلکہ یہ ملک کی زرعی ترقی میں بھی اپنا تعاون پیش کر رہا ہے۔ انہوں نے غذائی اجزاء کے انتظام کو وقت کی ضرورت قرار دیتے ہوئے کہا کہ اس سلسلے میں اس طرح کے سیمینار کا انعقاد یقیناً سود مند ثابت ہوگا۔
قبل ازیں وائس چانسلر ڈاکٹر ارون کمار نے یونیورسٹی کی ترقی کی رپورٹ پیش کی۔ اس موقع پر مہمانوں کے ذریعہ شائع کردہ سووینئر کا اجراء کیا گیا۔ دو روزہ سیمینار میں 250 سے زائد سائنسدان، محققین اور اساتذہ نے شرکت کی ۔ یونیورسٹی کی جانب سے سیمینار کے نتائج پر ایک رپورٹ مرکزی اور ریاستی حکومت کو فراہم کی جائے گی اور اس رپورٹ کی بنیاد پر یونیورسٹی پائیدار زراعت کو مزید تقویت دینے کے لیے مناسب اقدامات کرے گی۔
کارپوریٹ امور کی وزارتت
کارپوریٹ امور کی وزارت کے سکریٹری نے اسپائس +ویب فورم کا افتتاح کیا
اسپائس +مرکزی حکومت کی تین وزارتوں/محکموں کی دس خدمات ایک ہی ویب فور م
میں دستیاب کرائے گا
کارپوریٹ امور کی وزات کے سکریٹری جناب انجیٹی سرینواس نے آج ‘اسپائس+’ ویب فورم کا افتتاح کیا۔ کاروبار کو آسان کرنے  کے حکومت ہند کے اقدامات کے ایک جزو کے طور پر کارپوریٹ امور کی وزارت نے‘ اسپائس+’ کے نام سے ایک نئے ویب فورم کا اعلان کیا ہے جو موجودہ اسپائس فورم کی جگہ لے گا۔ یہ اسپائس+مرکزی حکومت کی تین وزارتوں /محکموں  اور ایک ریاستی حکومت  کی 10 خدمات دستیاب کرائے گا۔ اس سے ہندستان میں کاروبار کے آغاز کے لئے اپنائے جانے والے متعدد قانونی کارروائیوں، وقت اور لاگت کی بچت ہوگی اور اس کا نفاذ سبھی نئی کمپنیوں کے سلسلہ میں ہوگا۔
نئے اسپائس +ویب فورم کی درج ذیل خصوصیات ہیں۔
اسپائس+ ایک مربوط ویب فورم ہوگا۔
اسپائس + کے دو اجزا ہوں گے۔ جزو اے نئی کمپنیوں کے لئے نام محفوظ کرانے اور جزو بی خدمات کا گلدستہ پیش کرے کے لئے ہوگا جن میں درج ذیل چیزیں شامل ہیں۔
- امتزاج
- ڈی آئی این الاٹمنٹ
- iii. پین کا لازمی اجرا
- iv. ٹین کا لازمی اجرا
- ای پی ایف او رجسٹریشن کا لازمی اجرا
- vi. ای ایس آئی سی رجسٹریشن کا لازمی اجرا
- پروفیشن ٹیکس رجسٹریشن کا لازمی اجرا
- کمپنی کے لئے ضروری بینک اکاؤنٹ کھولنا او ر
- ix. جی ایس ٹی آئی این کا الاٹمنٹ
نیا ویب فورم آسانی کے ساتھ کمپنیوں کے ان کارپوریشن کے لئے آن –اسکرین –فائلنگ اور ریئل ٹائم ڈیٹا ویلی ڈیشن کی سہولت دستیاب کرائے گا۔ فائلنگ کے عمل کو آسان بنانے کے لئے اسپائس+کو متعدد سیکشن کے تعلق سے ہدایات دی گئی ہیں جو بھی اطلاع ایک بار ڈالی جائے گی اسے محفوظ کیا جاسکے گا اور اس میں ترمیم بھی کی جاسکے گی۔
اسپائس+ کے ذریعہ ان کورپوریٹ کی جانے والی سبھی نئی کمپنیوں کے لئے ای پی ایف او ای ایس آئی سی رجسٹریشن لازمی ہوگا اور متعلقہ ایجنسیوں کے ذریعہ الگ سے کوئی بھی ای پی ایف او اور ای ایس آئی سی رجسٹریشن نمبر جاری نہیں کیاجائے گا۔
اسپائس+ کے ذریعہ مہاراشٹر میں سبھی نئی کمپنیوں کے لئے جن کا اندراج کرایا جارہا ہو، پروفیشن ٹیکس کے لئے رجسٹریشن لازمی ہوگا۔
اسپائس+ کے ذریعہ اندراج کرانے والی سبھی کمپنیوں کے لئے ایجائل -پرو لنکڈ ویب فورم کے ذریعہ کمپنی کا بینک اکاؤنٹ کھولنے کے لئے اپلائی کرنا ضروری ہوگا۔
۔۔۔۔۔۔۔۔۔۔۔
م ن۔م م ۔ ن ا۔
U- 896
(Visitor Counter : 84
ارضیاتی سائنس کی وزارت
ہندوستان اور ناروے ،لکشدیپ اور پڈوچیری میں بحری مقامی منصوبہ بندی کا انعقادکرنے پر متفق
نئی دہلی، 03 مارچ 2021: ہندوستان اور ناروے نے آئندہ 5 برسوں کے لئے سمندری جگہ پر بحری مقامی منصوبہ بندی کے شعبے میں مشترکہ طورپر کام کرنے سے اتفاق کیا ہے۔اس سلسلے میں حال ہی میں پروجیکٹ قائمہ کمیٹی کی پہلی میٹنگ دونوںملکوں کے نمائندوں کے مابین کامیابی کے ساتھ منعقدکی گئی تھی ،جس کے بعددونوں ملکوں نے اس بات کو یقینی بنانے کے لئے ایک منصوبہ تیار کیا کہ سمندر میں انسانی سرگرمیاں ایک موثر ، محفوظ اور پائیدار طریقے پر انجام دی جانی چاہئیں جوکہ توانائی ، نقل وحمل ، ماہی گیری ، ایکواکلچر ، سیاحت وغیر ہ جیسے کثیر رخی شعبوں میں انجام دی جاتی ہیں۔ یہ اُس ہند- ناروے مربوط سمندری اقدامات کا ایک حصہ ہے، جو 2019 میں دونوں ملکوں کے درمیان دستخط شد ہ مفاہمت نامے کے تحت آتا ہے۔ اس پروجیکٹ کے لئے پائلیٹ مقامات کے طورپر لکشدیپ اور پڈوچیری کی شناخت کی گئی ہے۔
دونوںملکوں نے ساحلی علاقوںمیں اقتصادی اور سماجی ترقی کو آگے بڑھانے کے لئے پائیدار سمندری وسائل کو استعمال کرنے کی غرض سے ایک دوسرے کو حمایت فراہم کرنے کا فیصلہ کیا ہے۔سمندری مقامی منصوبہ بندی  کے نام سے معروف اقدام کو اراضی سائنسیز کی وزارت  کی وزارت ، ہندوستان کے لئے قومی مرکز برائے ساحلی تحقیق  کے ذریعہ نافذ کرے گی۔ اپنے ابتدائی مرحلے میں این سی سی آر پڈوچیری او رلکشدیپ کے ایک سمندری مقامی منصوبہ بندی کا طریقہ کار وضع کرے گی۔ ان مقامات کو ، کثیر جہتی شعبوں کے لئے کا م کرنے کے منفرد مواقعوں کے ساتھ ان کے سیٹ اپ کے تناظر میں پائلیٹ پروجیکٹ کے لئے چنا گیا ہے۔مطالعات اور منصوبہ بندی کے لئے حکومت ہند کے ابتدائی سرمایہ کاری کا تخمینہ تقریباََ 8سے 10 کروڑ روپے سالانہ کا لگایا گیاہے۔ مستقبل میں ان دو ماحولیاتی طورپر حساس علاقوں کے سمندری مقامی منصوبہ بندی طریقہ کار کو ملک کے دیگر ساحلی خطوںمیں بھی استعمال کیا جاسکتا ہے۔قابل ذکر ہے کہ عالمی بینک اور اقوام متحدہ کے ماحولیات کے پروگرام  نے ہندوستان کے ساحلی خطوں کے لئے ایک سوسائٹی پر مبنی کارآمد اقدام ، ایم ایس پی منعقد کرنے میں ایم او ای ایس کو مدددینے میں دلچسپی کا اظہار کیا ہے۔ ہندوستان کی اراضی سائنسیز کی وزارت اور ناروے کی ماحولیات کی ایجنسی ناروے کے خارجی امور کی وزارت کے ذریعہ ایم ایس پی اقدام کو نافذ کرے گی۔اس سے قبل این سی سی آر نے چنئی ، گوا اور کچھ کی کھاڑی کے لئے ساحلی انتظامی منصوبے وضع کئے تھے ، جو بہت زیادہ کامیاب رہے۔ اب ایم ایس پی اقدام ، ملک کے ساحلی علاقوں میں بڑی تعداد کثیر رخی اقتصادی شعبوں اور شراکتداروں کی فروغ کو مدد فراہم کرے گا۔
اراضی سائنسیز کی وزارت کے علاوہ پروجیکٹ قائمہ کمیٹی کی پہلی میٹنگ میں بہت سی شراکتدار وزارتوں کے نمائندوں نےشرکت کی ، جن میں ماحولیات کی وزارت ، جنگلات اور آب وہوا کی تبدیلی کی وزارت ، خارجی امور کی وزارت ، جہازرانی کی وزارت ، تجارت ،صنعت اور ماہی گیری کی وزارت ، ماہی گیری ، مویشی پروری اور ڈیری امور کی وزارت ، سیاحت کی وزارت اور تمل ناڈو اور لکشدیپ کی ریاستی سرکاروں کے نمائندے شامل تھے۔
سن 2030 تک نیا ہندوستان کا حکومت ہند کا نظریہ نیلگوں معیشت کو پیش رفت کی 10 کلیدی سمتوں میں سے ایک قراردیتا ہے۔ایم ایس پی کو پائیدار اور مربوط سمندری انتظام کے لئے ایک ٹول کے طور پر عالمی پیمانے پر شناخت کیا جاتا ہے۔ یہ اراضی سائنسیز کی وزارت کے ذریعہ تیار کئے جانے والی ہندوستان کی نیلگوں اقتصادی پالیسی  میں کام کرنے کے لئے خاص شعبہ ہے۔
صحت اور خاندانی بہبود کی وزارت
متعدی امراض کے خصوصی مربوط اسپتالز
صحت اور خاندانی فلاح وبہبود کے مرکزی وزیر مملکت ڈاکٹر بھارتی پروین پوار نے آج لوک سبھا میں ایک تحریری جواب میں بتایا کہ پی ایم- آیوشمان بھارت صحت بنیادی ڈھانچہ مشن کے تحت حکومت کا 602 اضلاع میں 50/ 75/100 بستروں والے انتہائی نگہداشت کے اسپتال کے بلاکس کے قیام کا ارادہ ہے تاکہ متعدی امراض کے لئے تشخیص اور علاج کی خدمات کی فراہمی کے ساتھ ساتھ وبا سے درپیش صحت عامہ کے چیلنجوں اور وبا پھوٹ پڑنے کی مدت کے دوران مناسب تدارکی کارروائی کی جاسکے ۔
مالی سال 22-2021 سے مالی سال 26-2025 کی مدت کے دوران پی ایم – اے بی ایچ آئی ایم اسکیم کے تحت انتہائی نگہداشت کے اسپتال کے بلاکس کے قیام کے لئے کل مالی خرچ 19064.80 کروڑروپے ہے۔ چونکہ صحت عامہ اور اسپتال ریاست کا موضوع ہے، اس لئے اسکیم کا نفاذ متعلقہ ریاست / مرکز کے زیر انتظام علاقے کی حکومتوں پر منحصر ہے۔تاہم حکومت ہند ، صحت اور خاندانی بہبود کی وزارت پی ایم - اے بی ایچ وائی ایم کے نفاذ کے لئے ریاستوں / مرکز کے زیر انتظام علاقوں کی حکومتوں کو تکنیکی اور مالی مدد فراہم کرتی ہیں۔
مکانات اور شہری غریبی کے خاتمے کی وزارت
شہری بنیادی ڈھانچہ کی ترقی کے لئےفنڈ
مکانات اور شہری امور کے وزیر مملکت جناب کوشل کشور نے آج لوک سبھا میں ایک تحریری جواب میں یہ اطلاع دی ہے۔
مالی سال 24-2023 کے مرکزی بجٹ میں ترجیحی شعبے کے قرضے کی کمی کے استعمال کے ذریعے،شہری بنیادی ڈھانچہ کی ترقی سے متعلق فنڈ  قائم کرنے کا اعلان کیا گیا ہے۔ اس مقصد کے لیے 10,000 کروڑ سالانہ دستیاب کئے جانے کی امید ہے۔ اس فنڈ کا بندوبست نیشنل ہاؤسنگ بینک کے ذریعے کیا جائے گا اور اسے سرکاری ایجنسیاں، طے شدہ رہنما خطوط کی بنیاد پر دوسرے درجے اور تیسرے درجے کےشہروں میں شہری بنیادی ڈھانچہ تعمیر کرنے کے لیے استعمال کریں گی۔ بجٹ میں کئے گئے اعلان کے مطابق،ریاستوں کو 15ویں مالیاتی کمیشن کی گرانٹ کے ساتھ ساتھ موجودہ اسکیموں سے وسائل کا فائدہ اٹھانے کے لیے حوصلہ افزائی کی جائے گی تاکہ یو آئی ڈی ایف تک رسائی کے دوران مناسب یوزر چارجز کو اختیار کیا جاسکے۔ اس فنڈکو، موجودہ دیہی بنیادی ڈھانچہ کی ترقی اور فروغ سے متعلق فنڈ کی طرز پر وسیع پیمانے پر بروئے کارلایا جائے گا۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے بتایا کہ سول سروسیز امتحان سے سی ایس ای -2030 کے درمیان سی ایس ای کے توسط سے ہر سال براہ راست آئی ایس افسروں کو بھرتی کرنے کی سفارش کے لئے ایک کمیٹی تشکیل دی گئی ہے
سائنس اور ٹیکنالوجی کے مرکزی وزیر مملکت آزادانہ چارج ارضیاتی سائنسز کے وزیر مملکت آزادانہ چارج ،وزیر اعظم کے دفتر میں وزیر مملکت ، عوامی شکایات ،پنشن ، ایٹمی توانائی اور خلاء کے مرکزی وزیر مملکت ڈاکٹر جتیندر سنگھ نے بتایا کہ سول سروسیز امتحان سے سی ایس ای -2030 کے درمیان سی ایس ای کے توسط سے ہر سال براہ راست آئی ایس افسروں کو بھرتی کرنے کی سفارش کے لئے ایک کمیٹی تشکیل دی گئی ہے۔
آج لوک سبھا میں ایک سوال کے تحریری جواب میں ڈاکٹر جتیندر سنگھ نے بتایا کہ سی ایس ای کے ذریعہ آئی پی ایس کو بھرتی کرنے میں اضافہ کیا گیا ہے اور یہ اضافہ سی ایس ای 2020 سے سی ایس ای کے ذریعہ 200 تک کیا گیا ہے جبکہ 2022 میں آئی ایف ایس کو بھرتی کرنے کی تعداد میں 150 تک کااضافہ کیا گیا ہے۔
حکومت نے سی ایس ای-2021 تک سول سروسز ایگزامینیشن  کے ذریعے آئی اے ایس افسران کی سالانہ بھرتی کرنے کی تعداد میں 180 تک کا اضافہ کیا ہے۔
منظور شدہ تعداد اور 01.01.2022 تک آل انڈیا سروس کے افسران کے عہدوں کی تفصیلات درج ذیل ہیں:
|
|
خدمات
|
|
منظورشدہ تعداد
|
|
آفیسرز ان پوزیشن
|
|
آئی اے ایس
|
|
6789
|
|
5317
|
|
آئی پی ایس
|
|
4984
|
|
4120
|
|
آئی ایف ایس
|
|
3191
|
|
2134
انہوں نے یہ بھی بتایا کہ سینٹرل اسٹافنگ اسکیم  کے تحت حکومت ہند کے مختلف محکموں اور وزارتوں میں ڈپٹی سکریٹریز/ ڈائرکٹر/ جوائنٹ سکریٹریز/ ایڈیشنل سکریٹریز/ سکریٹریز کے عہدوں کی بھرتی کے لئے سی ایس ایس کے تحت مختلف حصہ لینے والی خدمات کے افسران کے بارے میں غور کیا جاتا ہےتاکہ ان عہدوں کو برقرار رکھنے کے لیے فہرست سازی کی جاسکے اور انہیں برقرار رکھا جاسکے۔ان افسران میں سے جو لوگ ڈیپوٹیشن کے لیے آپشن دیتے ہیں ان کو ان عہدوں پر تقرری کے لیے سمجھا جاتا ہے۔
اسامیوں کا ہونا اور پُر کرنا ایک مسلسل عمل ہے۔مرکزی حکومت کی یہ کوشش ہے کہ خالی اسامیوں کو تیزی سے پُر کیا جائے۔ یونین پبلک سروس کمیشن  ہر سال آئی اے ایس، آئی پی ایس اور آئی ایف ایس میں براہ راست بھرتی کی بنیاد پر خالی اسامیوں کو پُر کرنے کے لیے امتحانات کا انعقاد کرتا ہے۔ پروموشن کوٹہ میں خالی اسامیوں کو پُر کرنے کے لیے یونین پبلک سروس کمیشن  کے ذریعہ ریاستی حکومتوں کے ساتھ سلیکشن کمیٹی کی میٹنگیں ہوتی ہیں۔
بہت چھوٹی، چھوٹی اور درمیانی صنعتوں کی وزارت
ایم ایس ایم ای کے مرکزی وزیر جناب نارائن رانے نے قومی سطح کے بیداری پروگرام – ’’سمبھو‘‘، 2021 کی شروعات کی
ایم ایس ایم ای کے مرکزی وزیر جناب نارائن رانے نے آج نئی دہلی میں قومی سطح کے بیداری پروگرام – ’’سمبھو‘‘، 2021 کی شروعات کی۔ اس پروگرام کا انعقاد حکومت ہند کی ایم ایس ایم ای وزارت کر رہا ہے۔ اس موقع پر وزیر موصوف نے ملک کی اقتصادی ترقی کے لیے صنعت کاری کو فروغ دینے میں نوجوانوں کو شامل کرنے کی اپیل کی۔ انہوں نے اس بات پر زور دیا کہ نئے صنعت کاروں کی بنائی گئی مصنوعات اور خدمات متعلقہ کارباروں یا شعبوں کو ترغیب دینے کی سمت میں بڑے پیمانے پر اثر ڈال سکتی ہیں۔ اس موقع پر وزیر موصوف کے ہمراہ وزیر مملکت جناب بھانو پرتاپ سنگھ ورما اور ایم ایس ایم ای کے سکریٹری جناب بی بی سوین بھی موجود تھے۔
اس موقع پر جناب بھانو پرتاپ سنگھ ورما نے جی ڈی پی میں ایم ایس ایم ای کا تعاون موجودہ 30 فیصد سے بڑھا کر 50 فیصد کرنے اور ایم ایس ایم ای شعبہ میں 11 کروڑ روزگار کو بڑھا کر 15 کروڑ کرنے پر زور دیا۔ انہوں نے آگے امید ظاہر کی کہ مستقبل میں بھارت دنیا کی سرکردہ اقتصادیات والا ملک بنے گا۔
ایم ایس ایم ای وزارت کے تحت بڑی تعداد میں لوگوں تک پہنچنے کا یہ پروگرام ایک مہینے کی لمبی پہل ہے۔ اس میں وزارت کے 130 علاقائی دفتر ملک کے سبھی حصوں کے مختلف کالجوں / آئی ٹی آئی کے طلبہ کو صنعت کاری اپنانے کے لیے ترغیب دیں گے۔ اس مہم کے دوران کالج کے طلبہ کو آڈیو / ویڈیو فلم دکھا کر ایم ایس ایم ای وزارت کی مختلف اسکیموں کے بارے میں بتایا جائے گا۔
اس کے علاوہ ملک بھر کے 1300 سے زیادہ کالجوں میں بیداری پروگرام بھی منعقد کیے جائیں گے۔ ان پروگراموں میں ایک لاکھ 50 ہزار طلبہ کے حصہ لینے کی امید ہے۔
وزارت خزانہ
کسٹمز قوانین 2017 کے تحت سہولیات میں توسیع
وزیرخزانہ نے اس سال اپنی بجٹ تقریر میں یہ اعلان کیا تھا کہ کسٹمز قوانین 2017 کے میں تجارتی سہولیات کو بڑھاوا دینے کے لئے ترمیم کی جائے گی۔ اسی سے مطابق سینٹرل بورڈ آف کسٹمز اینڈ ڈائریکٹر ٹیکسز  نے فوری طور پر 2 فروری 2021 کو ان قوانین کی حدود میں اضافہ کردیا تھا۔
سی بی آئی سی نے17 مئی 2021 کو سرکلر نمبر 2021/10-کسٹمز جاری کیا ہے جس کا مقصد تجارتی برادری کو آئی جی سی آر-2017 کے سمجھنے اور اس میں ترقی کرنے کے معاملے میں مدد دینا ہے تاکہ وہ لوگ نئی سہولیات کا بھرپور فائدہ اٹھاسکیں۔
آئی جی سی آر-2017 وہ طور طریقے اور لائحہ عمل طے کرتا ہے جس کے ذریعہ ایک درآمد کار سامان کی درآمد جو گھریلو طور پر سامان کی تیاری کے لئے یا خدمات کی فراہمی کے لئے ضروری ہو،پر لگنے والی رعایتی کسٹمز ڈیوٹی کافائدہ حاصل کرسکتا ہے۔تجارتی اور صنعتی برادری کی ضرورتوں کو پورا کرنے والی ایک بڑی تبدیلی یہ ہے کہ درآمد شدہ سامان کو جاب ورک کے لئے بھیجے جانے کی اجازت مل گئی ہے۔ اس سہولت کے اقدام کی بنا پر صنعتی برادری کو پریشانی کاسامنا تھا۔ خاص طور پرایم ایس ایم ای شعبے سے تعلق رکھنے والے لوگ جو اندرونی طور پر سامان تیار کرنے کی مکمل صلاحیت نہیں رکھتے ہیں۔
اہم بات یہ ہے کہ اب وہ درآمد کار بھی جن کے پاس سامان تیار کرنے کی سہولت نہیں ہے وہ بھی اب رعایتی کسٹمز ڈیوٹی پر سامان درآمد کرنے اور مکمل طور پر جاب ورک کی بنیاد پر سامان تیار کرانے کے لئے آئی جی سی آر- 2017 سے استفادہ کرسکتے ہیں۔تاہم کچھ شعبے جیسے سونا، زیورات، قیمتی پتھر اور دھاتیں وغیرہ اس زمرے سے خارج ہے۔
ایک ترغیباتی اقدام کے طور پر جو مشینیں وغیرہ رعایتی کسٹمز ڈیوٹی پردرآمد کرتے ہیں، انہیں گھریلو مارکیٹ میں داخلے کے لئے ڈیوٹی اور سود کی ادائیگی کے بعد کلیئرنس دیا جاتا ہے،اس کی اجازت اس سے قبل نہیں تھی، جس کی وجہ سے درآمد کار، درآمد شدہ مشینوںوغیرہ کے استعمال کے بعد پریشانی میں پڑ جاتے تھے کیونکہ ان کو آسانی کے ساتھ دوبارہ برآمد نہیں کیاجاسکتا تھا۔
مزید برآں ان قوانین کے تحت رعایتی کسٹمز ڈیوٹی کے استعمال کاجائزہ لیاجاتا رہا ہے اور اس کو متوازن بنایا جاتا رہا ہے۔اس سلسلے میں ضروری معلومات اور ریکارڈز با اختیار کسٹمز افسروں کو ای۔ میل کے ذریعہ بھیجے جاسکتے ہیں۔
سی بی آئی سی کے سرکلر میں یہ بتایا گیا ہے کہ آئی جی سی آر کی نگرانی کرنے والے کسٹمز افسران کی فہرست اس لنک پر دستیاب https://www.cbic.gov.in/htdocs-cbec/home_links/enquiry-points-home. ہے۔
صحت اور خاندانی بہبود کی وزارت
جان لیوا بیماریوں کی جلد پتہ لگانے کے بارے میں اپ ڈیٹ
کینسر، ذیابیطس، امراض قلب اور دل کے دورے کی روک تھام اور کنٹرول کے قومی پروگرام کے تحت 707 ڈسٹرکٹ این سی ڈی کلینکس، 193 ڈسٹرکٹ کارڈیک کیئر یونٹس، 268 ڈے کیئر سینٹرز اور 5541 کمیونٹی ہیلتھ سینٹر غیر متعدی امراض  کےکلینک قائم کیے گئے ہیں
قومی صحت مشن کے تحت آبادی پر مبنی پہل اور جامع بنیادی صحت کی دیکھ بھال کا ایک لازمی حصہ، عام غیر متعدی بیماریوں کی روک تھام، کنٹرول اور اسکریننگ پر توجہ مرکوز کرتا ہے
صحت اور خاندانی بہبود کا محکمہ نیشنل ہیلتھ مشن  کے حصے کے طور پر، کینسر، ذیابیطس، قلبی امراض اور فالج کی روک تھام اور کنٹرول کے قومی پروگرام  کے تحت ریاستوں/مرکز کے زیرانتظام علاقوں کو تکنیکی اور مالی مدد فراہم کرتا ہے۔ ریاستوں/ مرکز کے زیر انتظام علاقوں سے موصول ہونے والی تجاویز اور وسائل کے ماخذ سے مشروط ہیں۔ کینسر این پی سی ڈی سی ایس کا ایک لازمی حصہ ہے۔ یہ پروگرام بنیادی ڈھانچے کو مستحکم کرنے، انسانی وسائل کی ترقی، صحت کے فروغ اور بیداری پیدا کرنے، اسکریننگ، جلد تشخیص، انتظام اور کینسر سمیت غیر متعدی امراض  کے علاج کے لیے صحت کی دیکھ بھال کی مناسب سہولت کے حوالے سے توجہ مرکوز کرتا ہے۔ این پی سی ڈی سی ایس کے تحت 707 ڈسٹرکٹ این سی ڈی کلینک، 193 ڈسٹرکٹ کارڈیک کیئر یونٹس، 268 ڈے کیئر سینٹرز اور 5541 کمیونٹی ہیلتھ سینٹر این سی ڈی کلینک قائم کیے گئے ہیں۔
عام این سی ڈیز یعنی ذیابیطس، ہائی بلڈ پریشر اور عام کینسر کی روک تھام، کنٹرول اور اسکریننگ کے لیے آبادی پر مبنی پہل، ملک میں این ایچ ایم کے تحت اور جامع بنیادی صحت کی دیکھ بھال کے ایک حصے کے طور پر شروع کی گئی ہے۔ اس اقدام کے تحت، 30 سال سے زیادہ عمر کے افراد کو تین عام طرح کے کینسر یعنی منہ، چھاتی اور سروائیکل کی اسکریننگ کے لیے منتخب کیا گیا ہے۔ ان عام طرح کینسروں کی اسکریننگ آیوشمان بھارت - صحت اور تندرستی کے مراکز کے تحت خدمات کی فراہمی کا ایک لازمی حصہ ہے۔
آیوشمان بھارت- صحت اور فلاح و بہبود کے مراکز ، بنیادی صحت کی دیکھ بھال کی خدمات کو منتخب سے لے کر جامع پرائمری ہیلتھ کیئر تک پھیلا ہوا ہے جس میں کمیونٹی کے قریب دستیاب این سی ڈی خدمات شامل ہیں۔ کینسر جیسی جان لیوا بیماریوں کے روک تھام کے پہلو کو جامع پرائمری صحت دیکھ بھال کے تحت آیوشمان بھارت ہیلتھ ویلنس سنٹر اسکیم کے ذریعے، فلاح و بہبود کی سرگرمیوں کو فروغ دینے اور کمیونٹی کی سطح پر منصوبہ بند مواصلات کے ذریعے مضبوط کیا جا رہا ہے۔
مورخہ30 جنوری 2023 تک، 156332 صحت اور تندرستی کے مراکز کام کر رہے ہیں جن میں 125602 ذیلی صحت مرکز کی سطح کے اے بی-ایچ ڈبلیو سیز، 23512 پرائمری صحت دیکھ بھال کی سطح کے اے بی-ایچ ڈبلیو سیز اور 7218 شہری پرائمری صحت دیکھ بھال کے مراکز کی سطح کے اے بی-ایچ ڈبلیو سیز شامل ہیں۔ صحت اور فلاح و بہبود کے مراکز کی ریاستوں/مرکز کےزیر انتظام علاقوں وار تفصیلات، https://ab-hwc.nhp.gov.in/home/satewisereport/. پر دستیاب ہیں۔
یہ معلومات صحت اور خاندانی بہبود کے مرکزی وزیر مملکت ڈاکٹر بھارتی پروین پوار نے آج راجیہ سبھا میں ایک تحریری جواب میں فراہم کیں۔